اوراسيا

اوراسيا هيا كتله ارضيه مساحتها 54,000,000  هيا متكونه من قارة اوروبا و اسيا.Canal will link Caspian Sea to world(The Times, 29 June 2007)  اتشكلت اوراسيا قبل حوالى 350 مليون سنة بعد اندماج القارات: سيبيريا و كازاخستانيا وبلطيقا (و اللى اندمجت مع لورينتيا اللى بتمثل الايام دى امريكا الشماليه لتشكل اورامريكا).

اوراسيا موجوده فى شمال الكره الارضيه. اسم الكتله متركب من كلمة "اوروبا" و "آسيا". بيحدها من اقصى الغرب جزر آيرلندا و المحيط الاطلنطى اللى بيمتد بذراعه الجنوبى و هوا متمثل فى البحر المتوسط باحواضه المختلفة و من الشرق مضيق بيرنج و شوية جزر زى كامشتكا و سخالين و المحيط الهادى و من الشمال بيحده جزر فرانس جوزيف و المحيط المتجمد الشمالى و من الجنوب جزر تيمور و المحيط الهندى بذراعيه المتمثلين فى البحر الاحمر و الخليج الفارسى.

اعتبرها الكتير من الجغرافيين كقارة واحده زى الامريكيتين و افريقيا، ان القارتين مش منفصلتين بمحيط او بحر كبير. قسم الإغريق العالم ل3 مناطق: آسيا و اوروبا و افريقيا، و ده الاستخدام لسه سائد لحد دلوقتى.

ممكن تعنى المناطق او الدول العابرة لقاراة آسيا و اوروبا كروسيا و تركيا و كازاخستان.

فيه كمان تقسيم تانى هو اوراسيا الشرقيه و الغربيه. بتمثل اوراسيا الغربيه اوروبا و الشرق الاوسط، كمان بيضيف ليهم البعض شمال افريقيا لان المنطقه منفصله عن بقية افريقيا بالصحراء الكبرى. و بتمثل اوراسيا الشرقيه بقية اسيا عدا منطقة الشرق الوسطانى منها.

 لينكات برانيه    

 مصادر 



تصنيف:قارات